Middelsstore, avlange, blanke trebukker, sterkt varierende i fargen, men gjerne fargerike. De kan være svarte, rødlige eller gule og svarte, de mørke partiene gjerne med metallisk glans. Antennene er omtrent så lange som kroppen. Pronotum er bredere enn langt, sidene rundet eller med en bred, butt tann. Dekkvingene er jevnbrede eller litt avsmalnende bakover, rundede i spissen. Beina er tynne.